**แบบฟอร์มการตอบโต้ความเสี่ยงเพื่อสร้างความรอบรู้ด้านสุขภาพ (RRHL)**

**ข้อสรุป**  : หลักการสุ่มเก็บ การบรรจุและการเก็บรักษาสภาพตัวอย่างน้ำบริโภคเพื่อการตรวจ วิเคราะห์และทดสอบในห้องปฏิบัติการ

**ข้อเท็จจริง**  : เนื่องจากแหล่งน้ำที่สุ่มเก็บเป็นตัวอย่างอยู่ในพื้นที่ห่างไกลต้องใช้เวลาในการเดินทางค่อนข้างนานและลำบาก จึงทำให้มีความเสี่ยงในขั้นตอนวิธีการสุ่มเก็บ การบรรจุและการเก็บรักษา
สภาพตัวอย่างน้ำบริโภค

**ผลกระทบ**  : การเกิดความเสี่ยงทั้งในขั้นตอนวิธีการสุ่มเก็บ การบรรจุและการเก็บรักษาสภาพตัวอย่าง
น้ำบริโภค จะส่งผลทำให้ตัวอย่างน้ำปนเปื้อนเชื้อโรคและไม่สามารถคงสภาพตัวอย่างน้ำได้เหมือนแหล่งน้ำเดิม

**ระดับผลกระทบ :**

1. การกระจายของข้อมูล : 1

2. ผลกระทบต่อสุขภาพ : 3

3. ผลกระทบต่อกลุ่มประชาชน : 3

4. ความขัดแย้งของข้อมูล : 2

5. Hot Issues : 1

6. กระทบต่อภาพลักษณ์ขององค์กร : 2

ระดับความเสี่ยง = 12 มีความเสี่ยงน้อย

**ข้อแนะนำ**  : การสุ่มเก็บ การบรรจุและการเก็บรักษาสภาพตัวอย่างน้ำบริโภคเพื่อการตรวจวิเคราะห์และทดสอบในห้องปฏิบัติการโดยจะแบ่งการทดสอบเป็น 3 ลักษณะ ได้เก่ ทางแบคทีเรีย ทางเคมี-กายภาพ และทางโลหะหนัก

1. ผู้ทำหน้าที่สุ่มเก็บตัวอย่างจะต้องมีความเข้าใจในกระบวนการของกรรมวิธีการผลิตน้ำบริโภคเพื่อจะทำให้มีการสุ่มเก็บตัวอย่างน้ำ ณ จุดเก็บ ถูกต้องตามวัตถุประสงค์

2. การบรรจุตัวอย่างน้ำ ต้องบรรจุในภาชนะที่ถูกหลักตามประเภทเพื่อปราศจากการปนเปื้อนและ

เก็บรักษาสภาพตัวอย่างน้ำได้ถูกต้องพร้อมทั้งช่วยคงสภาพตัวอย่างน้ำที่ส่งตรวจให้เป็นตัวอย่างที่ดีของแหล่งน้ำ ณ ที่สุ่มเก็บ

3. กระบวนการเก็บตัวอย่างน้ำจะต้องมีการทำความสะอาดบริเวณก็อกน้ำ ที่จะทำการเก็บตัวอย่างน้ำ

ด้วยแอลกอฮอล์ และทำความสะอาดภาชนะก่อนเก็บตัวอย่างน้ำ ยกเว้นภาชนะทดสอบทางแบคทีเรีย ซึ่งเป็นภาชนะที่มีขั้นตอนการเก็บที่ซับซ้อนในการเก็บที่ต้องมีการรักษาความสะอาดของภาชนะตลอดเวลา

จนกว่าจะทำเสร็จกระบวนการเก็บตัวอย่างน้ำ

4. การเก็บตัวอย่างน้ำต้องเก็บให้ได้ในปริมาณที่กำหนด ได้แก่ ภาชนะทางแบคทีเรีย ในปริมาณ
250 มิลลิลิตร ภาชนะทางเคมี-กายภาพ ในปริมาณ 2 ลิตรและภาชนะทางโลหะหนักในปริมาณ 1 ลิตร
เพื่อให้มีปริมาณน้ำที่ใช้ในการตรวจวิเคราะห์และทดสอบในห้องปฏิบัติการเพียงพอ

5. การสุ่มเก็บ การบรรจุและการเก็บรักษาสภาพตัวอย่างน้ำบริโภคเพื่อการตรวจวิเคราะห์และทดสอบในห้องปฏิบัติการต้องมีการแช่เย็นด้วยน้ำแข็งและนำส่ง ณ ห้องปฏิบัติการ ภายใน 24 ชั่วโมงหน่วยงานที่ตรวจสอบ : ศูนย์อนามัยกลุ่มชาติพันธุ์ ชายขอบ และแรงงานข้ามชาติ

**วันที่พบข่าว/เหตุการณ์** : 23 มกราคม 2563

**แหล่งข้อมูลอ้างอิง** : คู่มือการสุ่มเก็บ การบรรจุและการเก็บรักษาสภาพตัวอย่างน้ำบริโภคเพื่อการตรวจวิเคราะห์และทดสอบในห้องปฏิบัติการ กรมอนามัย กระทรวงสาธารณสุข
**ผู้จัดทำ**  : นายศักดิ์นคร คำภีระ